ธัญญภัสร์ ภัทรธีรชัยเจริญ

ธัญญภัสร์ ภัทรธีรชัยเจริญ (เกิด 8 กรกฎาคม พ.ศ. 2543) ชื่อเล่น น้ำฟ้า เป็นนักแสดง นางแบบ พิธีกรชาวไทย สังกัดสถานีวิทยุโทรทัศน์ไทยทีวีสีช่อง 3 เป็นที่รู้จักกับบทบาท "บุญปลูก" จากละครเรื่อง กรงกรรม, "ล้อมดาว/ไฝดำ" จากละครเรื่อง แม่ครัวคนใหม่ และบทบาท "แม่หญิงแพรจีน" จากละครเรื่อง พรหมลิขิต

ประวัติ
ธัญญภัสร์ ภัทรธีรชัยเจริญ ชื่อเล่น น้ำฟ้า เป็นคนจังหวัดปทุมธานี มีพี่น้องทั้งหมด 3 คน น้ำฟ้าเป็นบุตรสาวคนสุดท้อง มีพี่ชาย 2 คน เธอนับถือศาสนาคริสต์ นิกายโรมันคาทอลิก เธอจบการศึกษาระดับชั้นอนุบาลจนถึงมัธยมศึกษาตอนปลายที่โรงเรียนพระหฤทัยดอนเมือง ปัจจุบันกำลังศึกษาปริญญาตรี คณะนิเทศศาสตร์ ภาควิชาวิทยุกระจายเสียงและวิทยุโทรทัศน์ มหาวิทยาลัยกรุงเทพ

การทำงานในวงการบันเทิง
น้ำฟ้า ธัญญภัสร์ เริ่มต้นทำงานในวงการบันเทิงจากการถ่ายแบบ ถ่ายโฆษณา และมิวสิกวิดีโอ และก่อนที่น้ำฟ้าจะเข้าวงการบันเทิงอย่างเต็มตัวเธอเคยผ่านเวทีการประกวดอย่างเวที Miss Gossip Girls 2014 ถึงแม้จะไม่คว้าตำแหน่งชนะเลิศมาครอง แต่เธอก็ได้โชว์ความสามารถให้คณะกรรมการได้เห็นไปไม่น้อยเลยทีเดียว จนได้โอกาสประเดิมผลงานการแสดงครั้งแรกในซีรีส์เรื่อง เซน...สื่อรักสื่อวิญญาณ ตอน หน้ากากคนดี และซีรีส์เรื่อง ยายกะลา ตากะลี ตอน ชีวาวาย จากนั้นได้มีโอกาสเจอ พี่คิง สมจริง ศรีสุภาพ จึงชวนมาแคสติ้งละครเรื่อง สายลับจับแอ็บ ซึ่งเป็นละครเรื่องแรกของน้ำฟ้ากับทางช่อง 3 นอกจากนี้ยังเคยเป็นพิธีกรรายการ วิกนี้สีชมพู อีกด้วย ปัจจุบันเธอเป็นนักแสดงสังกัดช่อง 3   ผลงานละครที่สร้างชื่อทำให้เธอก้าวขึ้นเป็นนักแสดงดาวรุ่งที่น่าจับตามองคือละครเรื่อง กรงกรรม ในบท บุญปลูก และ ทุ่งเสน่หา ในบท แก้วใจ และได้ขึ้นแท่นนางเอกเต็มตัวครั้งแรกในละครเรื่อง แม่ครัวคนใหม่ ซึ่งตอนนี้น้ำฟ้าก็มีผลงานละครออกมาให้ชมกันอย่างต่อเนื่อง ทั้งนี้น้ำฟ้ายังเคยมีโอกาสได้เล่นภาพยนตร์เรื่อง เพื่อน..ที่ระลึก รับบท บุ๋ม ตอนวัยรุ่น อีกด้วย

ผลงาน

ละครโทรทัศน์ 
 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3

ซีรีส์

ภาพยนตร์

เพลง
 เพลง Promise You เวอร์ชันพิเศษ Ost. Dare To Love ให้รักพิพากษา ร้องร่วมกับ มายด์ ฑาริกา อินสุวรรณ์ (ต้นฉบับ กองทัพ พีค)
 เพลง สอยดาวสาวเดือน Ost. เลือดเจ้าพระยา ร้องร่วมกับ ริว วชิรวิชญ์ วัฒนภักดีไพศาล

มิวสิกวิดีโอ
 เพลง "น้องชาย" - มาร์ค ปุณยวีร์
 เพลง "ไม่ใช่เพราะใคร" - มาริว เบนซ์ AF12
 เพลง "ดีใจ" - ธเนศ วรากุลนุเคราะห์ feat. ป๊อด ธนชัย
 เพลง "ปาใส่หน้า" - เอ๊ะ จิรากร
 เพลง "ความยุติธรรมใช้กับความรักไม่ได้" - P2K

ผลงานอื่น
 พิธีกรรายการ วิกนี้สีชมพู (พ.ศ. 2558 / ช่อง 3)
 ผู้ประกาศคั่นรายการของช่อง 3

Premium Live 

 Cook with Love เสิร์ฟ with รัก กับ "ออกัสน้ำฟ้า" ร่วมกับ วชิรวิชญ์ ไพศาลกุลวงศ์  (3Plus Premium)
 Funny Greeting with NAMFAH (3Plus Premium)

รางวัล

อ้างอิง

แหล่งข้อมูลอื่น

 

นักแสดงหญิงชาวไทย
นักแสดงสังกัดช่อง 3
บุคคลจากโรงเรียนพระหฤทัยดอนเมือง
บุคคลจากคณะนิเทศศาสตร์ มหาวิทยาลัยกรุงเทพ
คริสต์ศาสนิกชนนิกายโรมันคาทอลิกชาวไทย